**IZSOLES NOTEIKUMI APBŪVES TIESĪBAS PIEŠĶIRŠANAI ZEMES VIENĪBU DAĻĀS DZIRNAVU IELĀ 5, MULDAVAS IELĀ 2A, SKOLAS IELĀ 2, DOBELĒ, DOBELES NOVADĀ**

**1.Vispārīgie noteikumi**

* 1. Izsoles noteikumi apbūves tiesības piešķiršanai zemes vienību daļās Dzirnavu ielā 5, Muldavas ielā 2A, Skolas ielā 2, Dobelē, Dobeles novadā (turpmāk – noteikumi) izstrādāti saskaņā ar Ministru kabineta 2018. gada 19. jūnija noteikumiem Nr.350 “Publiskas personas zemes nomas un apbūves tiesības noteikumi”, Dobeles novada domes 2023. gada 30. novembra lēmumu Nr.---- “Par izsoli apbūves tiesību piešķiršanai uz zemes vienību daļām Dzirnavu ielā 5, Muldavas ielā 2A, Skolas ielā 2, Dobelē, Dobeles novadā ” un nosaka kārtību, kādā mutiskā izsolē tiek izsolīta apbūves tiesība uz Dobeles novada pašvaldībai (turpmāk – pašvaldība) piederošajām zemes vienību daļām Dzirnavu ielā 5, Muldavas ielā 2A, Skolas ielā 2, Dobelē, Dobeles novadā (turpmāk – zemes vienību daļas).
  2. Noteikumu mērķis ir nodrošināt apbūves tiesības izsoles dalībniekiem atklātu un vienādu iespēju apbūves tiesības iegūšanai uz zemes vienību daļām, kā arī nodrošināt pretendentu izvēles procesa caurspīdīgumu, nodrošinot iespējami augstāku cenu Publiskas personas finanšu līdzekļu un mantas izšķērdēšanas novēršanas likuma izpratnē.
  3. Apbūves tiesības izsoli organizē ar Dobeles novada domes lēmumu izveidota Nekustamo īpašumu iznomāšanas komisija (turpmāk – komisija).

**2.** **Izsoles priekšmets un galvenie apbūves tiesības piešķiršanas un izmantošanas nosacījumi**

1. Apbūves tiesība tiek piešķirta sekojošās zemes vienību daļās:

2.1.1. zemes vienības ar kadastra apzīmējumu 46010108014, **Dzirnavu ielā 5**, Dobelē, Dobeles novadā daļā 0,0025 ha (25 m 2)platībā (1. pielikums);

2.1.2. zemes vienības ar kadastra apzīmējumu 46010032016, **Muldavas iela 2A**, Dobelē, Dobeles novadā daļā 0,00225 ha (22,5 m2) platībā (2. pielikums);

2.1.3. zemes vienības ar kadastra apzīmējumu 46010072811, **Skolas iela 2**, Dobelē, Dobeles novadā daļā 0,005 ha (50 m2) platībā (3. pielikums).

1. Izsolītā apbūves tiesība uz zemes vienību daļām piešķir tiesības izbūvēt un lietot inženierbūves – elektroauto uzlādes stacijas (turpmāk – Objekti), šīs tiesības spēkā esamības laikā. Apbūves tiesība tiek piešķirta tikai visām zemes vienību daļām kopā.
2. Saskaņā ar Dobeles novada domes saistošajiem noteikumiem Nr.3 “Dobeles novada teritorijas plānojuma 2013.-2025.gadam grozījumu teritorijas izmantošanas un apbūves noteikumi un grafiskā daļa” nekustamie īpašumi atrodas teritorijās, kurās pieļaujams izbūvēt inženiertehniskās apgādes tīklus un objektus.
3. Nekustamā īpašuma Skolas ielā 2, Dobelē, Dobeles novadā zemesgrāmatas nodalījumā reģistrēta atzīme, ka ēka, kas atrodas uz zemes gabala, ir vietējās nozīmes arhitektūras piemineklis un paredzams, ka viens no Objektiem tiek izbūvēts kultūras pieminekļa aizsargjoslā. Līdz ar to apbūves tiesīgajam ir pienākums Objekta būvniecību saskaņot ar Nacionālās kultūras mantojuma pārvaldi.
4. Apbūves tiesības līguma termiņš – 20 gadi.
5. Būvniecības ieceres dokumentācijas ievietošanas Būvniecības informācijas sistēmā termiņš ir 2024. gada 1. septembris.
6. Objekts nododams ekspluatācijā līdz 2025. gada 31. maijam.
7. Apbūves tiesību nedrīkst atsavināt, kā arī apgrūtināt ar lietu tiesībām, bez pašvaldības rakstiskas piekrišanas.
8. Apbūves tiesīgais atbild par zemes vienību daļu apsaimniekošanu un sedz visus apsaimniekošanas un uzturēšanas izdevumus, tai skaitā veic nekustamā īpašuma nodokļa maksājumus par zemes vienību daļām un Objektiem.
9. Apbūves tiesīgais ir tiesīgs veikt zemes vienību apbūvi un labiekārtošanu, saskaņā ar izstrādāto un noteiktā kārtībā saskaņotu būvprojektu. Objektu ierīkošanai nepieciešamo elektrības pieslēgumu ierīko apbūves tiesīgais.
10. Apbūves tiesīgajam pēc Objektu izbūves jānodrošina iekārtu nepārtrauktu darbību.
11. Ar zemes vienību daļām var iepazīties, iepriekš sazinoties un vienojoties par apskates laiku ar Dobeles novada Centrālās pārvaldes Nekustamā īpašuma nodaļas speciālisti Renāti Spriņģi, tel. 63707256.
12. **Izsoles vieta, laiks un nosacījumi**
    1. Izsoles laiks un vieta **2023. gada 20. decembris plkst. 10.00** Brīvības ielā 15, Dobelē, Dobeles novadā – lielajā zālē 3. stāvā.
    2. Izsoles veids: pirmā atklāta mutiska izsole ar augšupejošu soli.
    3. Izsoles nosacītā cena jeb sākumcena (apbūves tiesības nosacītā gada maksa) ir 870 EUR (astoņi simti septiņdesmit *euro*) par visām zemes vienību daļām, neieskaitot Pievienotās vērtības nodokli.
    4. Izsoles solis 50 EUR (piecdesmit *euro*).
    5. Dalības maksa 50 EUR (piecdesmit *euro*).
    6. Līdz reģistrācijai pretendents Dobeles novada pašvaldības kontā AS “SEB banka” Nr.LV94UNLA0050014267180 vai AS “Swedbank” Nr.LV28HABA0001402050427 iemaksā drošības naudu 400 EUR (četri simti *euro*) apmērā ar norādi “Drošības nauda apbūves tiesības izsolei Dzirnavu ielā 5, Muldavas ielā 2A, Skolas ielā 2”.
    7. Informācija par izsoli un noteikumi tiek publicēti pašvaldības oficiālajā tīmekļvietnē www.dobele.lv.
13. **Izsoles dalībnieki un pieteikšanās kārtība**
    1. Izsoles dalībnieku reģistrācija tiek uzsākta pēc paziņojuma publicēšanas pašvaldības tīmekļvietnē.
    2. Par izsoles dalībnieku var kļūt jebkura fiziska vai juridiska persona, kura vēlas iegūt apbūves tiesību.
    3. Personām, kuras vēlas piedalīties izsolē, jāiesniedz šādi dokumenti:
       1. pieteikums par dalību izsolē, kurā norādīts:
          1. vārds, uzvārds, personas kods, deklarētās dzīvesvietas adrese un cita adrese, kurā persona ir sasniedzama, oficiālā elektroniskā adrese (ja ir aktivizēts tās konts) vai elektroniskā pasta adrese (fiziskām personām);
          2. juridiskās personas nosaukums, reģistrācijas numurs, juridiskā adrese, oficiālā elektroniskā adrese (ja ir aktivizēts tās konts) vai elektroniskā pasta adrese;
       2. dokumentu, kas apliecina drošības naudas samaksu;
       3. pilnvaru, ja izsolē piedalās pilnvarotā persona (juridiskas personas izdotai pilnvarai jābūt noformētai atbilstoši Komerclikuma 40. pantam, fiziskas personas pilnvarotās personas pilnvarai jābūt notariāli apliecinātai,  pilnvarā jābūt norādītam, ka persona tiek pilnvarota piedalīties izsolē par apbūves tiesībām un iegūt apbūves tiesības par cenu un noteikumiem pēc saviem ieskatiem).
    4. Pieteikumus izsolei var iesniegt elektroniski, sūtot uz e-pasta adresi [www.apic@dobele.lv](http://www.apic@dobele.lv), klātienē Dobeles novada valsts un pašvaldības vienotajos klientu apkalpošanas centros ([Klientu apkalpošanas centri (VPVKAC) | Dobeles novada pašvaldība](https://www.dobele.lv/lv/klientu-apkalposanas-centri-vpvkac)) vai nosūtot pasta sūtījumā uz adresi Brīvības iela 15, Dobele, Dobeles novads, LV - 3701. Pieteikumam un pievienotajiem dokumentiem jābūt elektroniski parakstītiem ar drošu elektronisko parakstu un jāsatur laika zīmogs (Izsoles pieteikums un citi saistītie dokumenti pēc iespējas veidojami un parakstāmi kā viens e-dokumenta fails).
    5. Līdz izsoles sākumam ziņas par izsoles dalībniekiem netiek izpaustas.
    6. Pieteikumu pieņemšana notiek līdz **2023. gada 18. decembrim**.
14. **Izsoles norise**
    1. Izsole var notikt, ja uz to ir reģistrējies vismaz viens izsoles pretendents.
    2. Izsolē var piedalīties personas, kuras atzītas par izsoles dalībniekiem un kurām izsniegtas izsoles dalībnieka reģistrācijas apliecības.
    3. Dalībniekiem, kuri nav ieradušies uz izsoli, samaksātā dalības maksa netiek atmaksāta.
    4. Izsoles dalībnieks izsolē var piedalīties uzrādot personu apliecinošu dokumentu (pase vai eID karte).
    5. Izsoles rezultāti tiek publiski paziņoti uzreiz pēc solīšanas pabeigšanas.
    6. Izsoles dalībnieks (pilnvarotais pārstāvis) paraksta rakstveida apliecinājumu, ka ir iepazinies ar izsoles norises kārtību un piekrīt izsoles noteikumiem.
    7. Izsoli vada un kārtību izsoles laikā nodrošina izsoles vadītājs.
    8. Pirms izsoles sākuma izsoles vadītājs pārliecinās par sarakstā iekļauto personu ierašanos pēc iepriekš sastādīta saraksta, izsniedz reģistrācijas apliecību un izsniedz kartīti.
    9. Izsoles vadītājs paziņo par izsoles atklāšanu un īsi paskaidro izsoles noteikumus, atbild uz pretendentu jautājumiem, ja tādi ir.
    10. Izsoles vadītājs informē par izsoles objektu, kā arī paziņo maksas par apbūves tiesības piešķiršanas apmēra sākumcenu, kā arī nosauc izsoles soli.
    11. Izsoles dalībnieki ar reģistrācijas kartītes starpniecību apliecina savu gatavību vairāksolīšanai.
    12. Ja uz izsoli ir reģistrējies vai ieradies tikai viens dalībnieks, tad viņš atzīstams par izsoles uzvarētāju, ja ir solījis vismaz vienu soli.
    13. Ja izsolei piesakās vairāki izsoles dalībnieki un neviens nepārsola izsoles sākumcenu, izsoli atzīst par nenotikušu.
    14. Solītāji solīšanas procesā paceļ savu dalībnieka reģistrācijas kartīti.
    15. Solīšana notiek tikai pa vienam izsoles solim.
    16. Solīšanas laikā izsoles vadītājs atkārto piedāvāto maksu par apbūves tiesības piešķiršanu. Ja neviens no solītājiem nepiedāvā augstāku maksu, izsoles vadītājs trīs reizes atkārto pēdējo piedāvāto augstāko maksu par apbūves tiesību un fiksē to ar izsoles āmura piesitienu, ar ko noslēdzas solīšana.
    17. Ja vairāki solītāji reizē sola vienādu maksu par apbūves tiesības piešķiršanu un neviens to nepārsola, tad priekšroka dodama solītājam, kas reģistrējies ar mazāko kārtas numuru.
    18. Katrs solītājs ar parakstu apstiprina izsoles dalībnieku sarakstā savu pēdējo solīto maksu par apbūves tiesības piešķiršanu. Ja tas netiek izdarīts, viņš tiek svītrots no izsoles dalībnieku saraksta.
    19. Izsoles gaita tiek protokolēta. Izsoles protokolam kā pielikumu pievieno izsoles dalībnieku sarakstu un nosolītās cenas.
    20. Ja nepieciešams papildus laiks, lai izvērtētu pieteikumu atbilstību izsoles noteikumiem, izsoles beigās paziņo laiku un vietu, kad tiks paziņoti mutiskās izsoles rezultāti. Ja papildu izvērtējums nav nepieciešams, izsoles beigās izsoles vadītājs paziņo, ka izsole pabeigta, kā arī nosauc visaugstāko nosolīto apbūves tiesības maksu un pretendentu, kas ieguvis tiesības slēgt līgumu par apbūves tiesības piešķiršanu (pielikumā).
    21. Izsoles dalībniekiem, kuri nav nosolījuši izsoles objektu, drošības nauda tiek atmaksāta 7 (septiņu) darba dienu laikā pēc izsoles. Izsoles uzvarētājam iemaksāto drošības naudu neatmaksā, bet ieskaita apbūves tiesības piešķiršanas maksā.
    22. Izsoles protokolu apstiprina komisijas priekšsēdētājs.
15. **Izsoles rezultātu apstiprināšana un līguma par apbūves tiesības piešķiršanu slēgšana**
    1. Dobeles novada dome kārtējā domes sēdē apstiprina izsoles rezultātus un 5 (piecu) darba dienu laikā apbūves tiesības nosolītājs paraksta līgumu par apbūves tiesību piešķiršanu.
    2. Iemaksāto drošības naudu neatmaksā, ja izsoles uzvarētājs atsakās noslēgt līgumu par apbūves tiesības piešķiršanu.
    3. Ja noteikumu 7.1.punktā minētajā termiņā izsoles uzvarētājs atsakās noslēgt līgumu par apbūves tiesības piešķiršanu, apbūves tiesību tiek piedāvāts iegūt izsoles dalībniekam, kurš nosolījis nākamo augstāko maksu par apbūves tiesības piešķiršanu. Izsoles dalībniekam, kurš nosolījis nākamo augstāko maksu par apbūves tiesības piešķiršanu, atbilde uz piedāvājumu slēgt līgumu jāsniedz 10 (desmit) darbadienu laikā pēc piedāvājuma saņemšanas dienas. Līgums par apbūves tiesības piešķiršanu noslēdzams 10 (desmit) darba dienu laikā pēc minētā paziņojuma saņemšanas dienas.
16. **Nobeiguma noteikumi**
    1. Izsole atzīstama par nenotikušu, ja:
       1. nosolītājs ir tāda persona, kura nevar slēgt darījumus vai kurai nebija tiesību piedalīties izsolē;
       2. noteikumos noteiktajos termiņos nav reģistrējies neviens izsoles dalībnieks;
       3. neviens dalībnieks nav pārsolījis izsoles sākumcenu.
    2. Lēmumu par izsoles atzīšanu par nenotikušu pieņem komisija.
    3. Komisijas lēmumus var apstrīdēt Dobeles novada domē Administratīvā procesa likumā noteiktajā kārtībā.